О Б Р А З Л О Ж Е Њ Е

I. УСТАВНИ ОСНОВ ЗА ДОНОШЕЊЕ ЗАКОНА

Уставни основ за доношење овог закона садржан је у одредби члана 93. став 1. Устава Републике Србије („Службени гласник РС”, бр. 98/06 и 16/22), којом је прописано да Република Србија, аутономне покрајине и јединице локалне самоуправе могу да се задужују, као и члана 97. тачка 15. Устава Републике Србије, према којој Република Србија уређује и обезбеђује финансирање остваривања права и дужности Републике Србије, утврђених Уставом и законом.

II. РАЗЛОЗИ ЗА ДОНОШЕЊЕ ЗАКОНА – ПОТВРЂИВАЊЕ

Разлози за доношење Закона о потврђивању Уговора о кредиту у износу до 79.916.833,43 евра осигураног код China Export & Credit Insurance Corporation за финансирање уклањања старог моста на Сави и изградњу новог челичног лучног моста између Републике Србије, коју заступа Влада Републике Србије, поступајући преко Министарства финансија, као Зајмопримца, BNP PARIBAS SA као Аранжера, BNP PARIBAS FORTIS SA/NV и BNP PARIBAS SA као Првобитних зајмодаваца и BNP PARIBAS SA, као Агента, потписаног 30. новембра 2021. године у Београду, садржани су у одредби члана 5. став 2. Закона о јавном дугу („Службени гласник РС”, бр. 61/05, 107/09, 78/11, 68/15, 95/18 и 149/20) према којој Народна скупштина одлучује о задуживању Републике Србије.

Законом о буџету Републике Србије за 2021. годину („Службени гласник РСˮ, бр. 149/20, 40/21 и 100/21) у члану 3.Б одобрено је задуживање код Страних инвестиционих корпорација, фондова и банака за пројекат изградње новог моста преко реке Саве, у износу до 100.000.000 евра. Такође, Законом о буџету Републике Србије за 2022. године („Службени гласник РСˮ, број 110/21) у члану 3.Б одобрено је задуживање код Страних инвестиционих корпорација, фондова и банака за пројекат изградње новог моста преко реке Саве, у износу до 80.000.000 евра.

Стари савски мост изграђен је 1942. године, за време немачке окупације, и неколико пута је до данас реконструисан.

Имајући у виду да својим капацитетом не може да задовољи постојеће саобраћајне потребе, које су у последњих неколико година вишеструко увећане, неопходна је изградња новог моста који би такав капацитет подржао. Додатно, поред унапређења саобраћајних капацитета неопходно је нагласити и потребу за повећањем безбедности саобраћаја, с обзиром на то да је стари савски мост рађен у току Другог светског рата, и постављен је на дрвеним шиповима, што га чини несигурним за саобраћај.

Поред ова два важна елемента треба нагласити и да ће изградња новог моста преко реке Саве допринети естетици овог дела града Београда, и новим изгледом се у потпуности уклопити у визију модерног Београда, што је и део стратегије да се град спусти на обале и да се искористи огроман потенцијал две реке.

Нови мост, растеретиће собраћај у овом делу града и представљаће савремену конструкцију, која испуњава све саобраћајне, техничке, архитектонске и амбијенталне захтеве.

Нови мост преко Саве ће имати две коловозне траке ширине по 6,5 м, двоколосечни трамвајски-метро коридор у средини профила, минималне ширине 8 м и обостране тротоаре од по 3,3 м који укључују једносмерне бициклистичке стазе.

По ободу пешачко-бициклистичких стаза биће формирани каскадни испусти – терасе видиковци, које пешацима и бицикластима пружају одморишта са погледом на реку и град, али је битно напоменути да ће својом формом и позицијом чувати сећање на стари мост на Сави.

Влада је донела Закључак 05 број 351-11410/2019 oд 28. новембра 2019. године, којим је на Министарство грађевинарства, саобраћаја и инфраструктуре пренела вршење инвеститорских права, у име и за рачун Републике Србије. Влада је донела Закључак 05 број 351-11408/2019 oд 28. новембра 2019. године, којим је овај Пројекат утврдила као пројекат од значаја за Републику Србију.

Такође, Влада је донела Закључак 05 Број: 351-8424/2020-1 од 27. октобра 2020. године, којим је Влада дала сагласност да инвеститорска права у име и за рачун Републике Србије, као инвеститора, за извођење радова на изградњи новог моста преко реке Саве у Београду, врши Дирекција за грађевинско земљиште и изградњу Београда, а да се као финансијер изградње објекта одређује Министарство грађевинарства, саобраћаја и инфраструктуре.

Након вишемесечних разговора са неколико банака и настојања да се обезбеде најповољнији услови финансирања за Републику Србију, банка BNP Paribas је понудила најповољније услове кредита уз China Export & Credit Insurance Corporation осигурање (Sinosure) за финансирање демонтаже старог савског моста и изградњу новог челичног моста преко реке Саве у Београду.

Преговори су интензивно вођени путем видео линка и телефонским путем, са представницима банке и њиховим правним саветницима тако што разматране су одредбе које се тичу санкција, процене утицаја на животну средину, утврђивања акционог плана и предуслова за повлачење средстава кредита и друге одредбе, како би уговор о кредиту био прихватљив за Републику Србију, као зајмопримца и за BNP PARIBAS банку, као зајмодавца.

Влада је донела Закључак 05 Број: 48-10905/2021-1 од 25. новембра 2021. године, којим усвојен Нацрт Уговора о кредиту у износу до 79.916.833,43 евра осигураног код China Export & Credit Insurance Corporation за финансирање уклањања старог моста на Сави и изградњу новог челичног лучног моста између Републике Србије, коју заступа Влада Републике Србије, поступајући преко Министарства финансија, као Зајмопримца, BNP PARIBAS SA као Аранжера, BNP PARIBAS FORTIS SA/NV и BNP PARIBAS SA као Првобитних зајмодаваца и BNP PARIBAS SA, као Агента.

Наведеним уговором договорени су финансијски услови како следи:

- Задужење Републике Србије: до износа од 79.916.833,43 евра;

- Период повлачења: три године почиње од ступања на снагу уговора о кредиту;

- Отплата: кредит ће се отплаћивати током седам година, у 14 једнаких, узастопних, полугодишњих рата;

- Први датум отплате: прва рата доспева на плаћање шест месеци након почетне тачке кредита;

- Каматна стопа: Варијабилна каматна стопа заснована на шестомесечном (6М) EURIBOR-у плус маржа од 1,05% годишње;

- Провизија на неповучена средства: Провизија на неповучена средства од 0,30% годишње, обрачуната на дневни неповучени и неотказани износ кредита, плаћа се полугодишње на крају сваког обрачунског периода од којих први почиње датумом ступања на снагу уговора о кредиту;

Како је уговором о кредиту предвиђено да крајњи рок за ступање на снагу, односно ефективност уговора о кредиту буде 31. јануар 2022. године, као и да рок за испуњавање предуслова за коришћење кредитних средстава буде 31. март 2022, закључен је Уговор о изменама и допунама бр. 1 Уговора о кредиту, којим се наведени рокови продужавају на 29. октобар 2022. године, односно 31. децембар 2022. године.

Влада је Закључком 05 Број: 48-3803/2022 од 19. маја 2022. године усвојила Нацрт Уговора о изменама и допунама бр. 1 овог уговора о кредиту.

Такође, Закључком Владе 05 Број: 48-8173/2022 од 20. октобра 2022. године усвојила Нацрт Уговора о изменама и допунама бр. 2 уговора о кредиту како би се рок за ступање на снагу, односно ефективност уговора о кредиту био додатно продужен 29. децембар 2022. године, односно рок за испуњавање предуслова за коришћење кредитних средстава буде 23. фебруар 2023. године, како би се благовремено испунили услови за ефективност и повлачење кредитних средстава.

III. ОБЈАШЊЕЊЕ ОСНОВНИХ ПРАВНИХ ИНСТИТУТА И ПОЈЕДИНАЧНИХ РЕШЕЊА

Одредбом члана 1. предвиђа се потврђивање Уговорa о кредиту у износу до 79.916.833,43 евра осигураног код China Export & Credit Insurance Corporation за финансирање уклањања старог моста на Сави и изградњу новог челичног лучног моста између Републике Србије, коју заступа Влада Републике Србије, поступајући преко Министарства финансија, као Зајмопримца, BNP PARIBAS SA као Аранжера, BNP PARIBAS FORTIS SA/NV и BNP PARIBAS SA као Првобитних зајмодаваца и BNP PARIBAS SA као Агента, који је потписан у Београду 30. новембра 2021. године, Уговорa о изменама и допунама бр. 1 у вези са Уговором о кредиту у износу до 79.916.833,43 евра осигураног код China Export & Credit Insurance Corporation за финансирање уклањања старог моста на Сави и изградњу новог челичног лучног моста, закљученог 30. новембра 2021. године, између Републике Србије коју заступа Влада Републике Србије, поступајући преко Министарства финансија, као Зајмопримца и BNP PARIBAS као Агента, који је потписан 19. маја 2022. године и Уговорa о изменама и допунама бр. 2 у вези са Уговором о кредиту у износу до 79.916.833,43 евра осигураног код China Export & Credit Insurance Corporation за финансирање уклањања старог моста на Сави и изградњу новог челичног лучног моста, закљученог 30. новембра 2021. године, између Републике Србије коју заступа Влада Републике Србије, поступајући преко Министарства финансија, као Зајмопримца и BNP PARIBAS као Агента, који је потписан 20. октобра 2022. године.

Одредба члана 2. садржи текст Закона о потврђивању Уговора о кредиту у износу до 79.916.833,43 евра осигураног код China Export & Credit Insurance Corporation за финансирање уклањања старог моста на Сави и изградњу новог челичног лучног моста између Републике Србије, коју заступа Влада Републике Србије, поступајући преко Министарства финансија, као Зајмопримца, BNP PARIBAS SA као Аранжера, BNP PARIBAS FORTIS SA/NV и BNP PARIBAS SA као Првобитних зајмодаваца и BNP PARIBAS SA, као Агента, Уговора о изменама и допунама бр. 1 у вези са Уговором о кредиту у износу до 79.916.833,43 евра осигураног код China Export & Credit Insurance Corporation за финансирање уклањања старог моста на Сави и изградњу новог челичног лучног моста, закљученог 30. новембра 2021. године, између Републике Србије коју заступа Влада Републике Србије, поступајући преко Министарства финансија, као Зајмопримца и BNP PARIBAS као Агента и Уговора о изменама и допунама бр. 2 у вези са Уговором о кредиту у износу до 79.916.833,43 евра осигураног код China Export & Credit Insurance Corporation за финансирање уклањања старог моста на Сави и изградњу новог челичног лучног моста, закљученог 30. новембра 2021. године, између Републике Србије коју заступа Влада Републике Србије, поступајући преко Министарства финансија, као Зајмопримца и BNP PARIBAS као Агента, у оригиналу на енглеском језику и у преводу на српски језик гласе

Одредбом члана 3. уређује се ступање на снагу овог закона, пре осмог дана од објављивања у „Службеном гласнику Републике Србије-Међународни уговори”.

IV. ПРОЦЕНА ИЗНОСА ФИНАНСИЈСКИХ СРЕДСТАВА ПОТРЕБНИХ ЗА СПРОВОЂЕЊЕ ЗАКОНА

За спровођење овог закона обезбеђиваће се средства у буџету Републике Србије.

V. РАЗЛОЗИ ЗА ДОНОШЕЊЕ ЗАКОНА ПО ХИТНОМ ПОСТУПКУ

Разлози за доношење овог закона по хитном поступку, сагласно члану 167. Пословника Народне скупштине („Службени гласник РС”, број 20/12-пречишћен текст) произлазе из чињенице да је повлачење средстава по уговору о кредиту, условљено ступањем на снагу закона о потврђивању уговора о кредиту ради испуњавања међународних обавеза.

VI. РАЗЛОЗИ ЗА СТУПАЊЕ НА СНАГУ ПРЕ ОСМОГ ДАНА ОД ДАНА ОБЈАВЉИВАЊА

Разлози за ступање на снагу овог закона пре осмог дана од дана објављивања у „Службеном гласнику Републике Србије-Међународни уговори”, сагласно члану 196. став 4. Устава Републике Србије, произлазе из чињенице да је ступање на снагу овог закона о потврђивању неопходан услов за отпочињање коришћења средстава из кредита за релизацију предметног пројекта од значаја за Републику Србију.